./data/phi0474/phi005/phi0474.phi005.perseus-lat2.xml
etenim ille requisisse etiam dicitur Archimedem illum, summo ingenio hominem ac disciplina, quem cum  audisset interfectum permoleste tulisse: iste omnia quae requisivit, non ut conservaret verum ut asportaret requisivit    iam illa quae leviora videbuntur ideo praeteribo, quod mensas Delphicas e marmore, crateras ex aere pulcherrimas, vim maximam vasorum Corinthiorum ex omnibus aedibus sacris abstulit Syracusis